| Псысэхэр.

Тхьэ п1уэрэ ущ1егъуэжмэ...

Хъуэжэ зы шыдыжь закъуэ и1эт. Шыдыр к1уэдащ. Хъуэжэ махуэм жэщ хъухук1э къик1ухьащ - шыдыр, сыт имыщ1эмэ, игъуэтыжыртэкъым. 1ейуэ еша-ел1ауэ ик1и хуабжьэу зэгуэпауэ, дыгъэр къуэхьэу к1ыф1 щыхъум, Хъуэжэ Тхьэ и1уащ: "Сэ уэ шыдыр укъэзгъуэтыжмик1, пщэдей нэхъ п1алъэ уэзмыту сом закъуэк1э усщэнщ!" - жи1эри.
 А сыхьэту шыдыр къигъуэтыжащ. А шыд закъуэм ф1эк1а и1этэкъыми, Хъуэжэ Тхьэ и1уам щхьэк1э щ1егъуэжат. "Сыт сщ1эн, зэрыхъу1амэ хъунщ" жыхуи1эу, пщэдджыжьым шыдыжьым зы джэдуухъужь епхауэ бэзэрым ишащ. Шыдымрэ джэдуухъумрэ зэк1эрыщ1ауэ кърешэк1ри бэзэрым тетщ.
- Сыт, Хъуэжэ, пщэр?
- Шыд сощэ.
- И уасэр сыд хуэдиз?
- И уасэр лъап1экъым - зы сом закъуэщ.
- Агъу, ар сыту пуд?!
Ящэхуну щыхуежьэм:
 Шыдым и закъуэкъым сщэр, абы зы джэдуухъуи дэщ1ыгъуащ.
- Джэдум сыт и уасэр?
- Тумэнибгъурэ сомибгъурэ.
Махуэм жэщ хъуху къришэк1ри, ящэхуакъым.
Езыри зыхуейр арати, жэщ щыхъум къихужащ.